九龍區專線小巴88線

九龍區專線小巴88線係香港一條來往啟德同黃大仙嘅專線小巴線，用循環線方式運作。

呢條線提供啟德發展區來往九龍城、黃大仙同新蒲崗嘅專線小巴服務，係2014年6月6號刊憲公開招標6組共8條專線小巴新路線其中一條，呢條線自成一組承投，最後由長利貿易有限公司投得，來往啟德同黃大仙站，喺2015年2月1號起投入服務，主要方便啟德發展區一帶居民來往九龍城街市同黃大仙大成街街市買嘢，或者到港鐵黃大仙站轉乘港鐵往返各區。

連結
小巴薈：九龍區專線小巴88線

九龍小巴線